രുചികരമായ കപ്പലണ്ടി മസാല ചോറ് എളുപ്പം തയ്യാറാക്കാം രുചികരമായ കപ്പലണ്ടി മസാല റൈസ് ഇനി ഹോട്ടലില് പോയി വാങ്ങേണ്ട. വീട്ടില് തന്നെ എളുപ്പം തയ്യാറാക്കാം. കുട്ടികള്ക്കും മുതിര്ന്നവര്ക്കും ഒരുപോലെ ഇഷ്ടപ്പെടുന്ന ഒന്നാണ് കപ്പലണ്ടി മസാല റൈസ്. വേണ്ട ചേരുവകള്... കപ്പലണ്ടി കാല് കിലോ ഉഴുന്ന് 4 സ്പൂണ് പരിപ്പ് നാല് സ്പൂണ് ചുവന്ന മുളക് 5 എണ്ണം കറിവേപ്പില ഒരു തണ്ട് ഉണക്ക തേങ്ങ 2 സ്പൂണ് എള്ള് 3 സ്പൂണ് എണ്ണ രണ്ട് സ്പൂണ് കടുക് ഒരു സ്പൂണ് ചുവന്ന മുളക് മൂന്നെണ്ണം കറിവേപ്പില ഒരു തണ്ട് ജീരകം ഒരു സ്പൂണ് ഉപ്പ് ആവശ്യത്തിന് വേവിച്ച ചോറ് വെള്ള അരിയുടെ 2 കപ്പ് തയ്യാറാക്കുന്ന വിധം... കപ്പലണ്ടി പച്ചയ്ക്ക് വാങ്ങുന്നതെങ്കില് നന്നായി വറുത്തതിനു ശേഷം തൊലി കളഞ്ഞെടുക്കുക. വറുത്ത കപ്പലണ്ടി ആണെങ്കില് തൊലികളഞ്ഞ് തന്നെ തിരഞ്ഞെടുക്കുക. ഒരു ചീനച്ചട്ടി ചൂടാകുമ്ബോള് അതിലേക്ക് ഉഴുന്ന്, പരിപ്പ്, ജീരകം, കറിവേപ്പില, ചുവന്ന മുളക്, ചേര്ത്ത് നന്നായി വറുത്തെടുക്കുക. അതിന്റെ ഒപ്പം തന്നെ ഉണങ്ങിയ തേങ്ങയും, എള്ളും, തൊലികളഞ്ഞ കപ്പലണ്ടിയും ചേര്ത്തു കൊടുക്കാം. ഇവയെല്ലാം നന്നായി വറുത്ത് അതിനുശേഷം മിക്സിയുടെ ജാറില് നന്നായി പൊടിച്ചെടുക്കുക. മറ്റൊരു ചീനച്ചട്ടിയില് എണ്ണ, കടുക്, ചുവന്ന മുളക്, കറിവേപ്പില, പൊട്ടിച്ച ശേഷം അതിലേക്ക് ജീരകം ചേര്ത്ത് പിന്നെ ഒരു സ്പൂണ് ഉഴുന്ന്, പരിപ്പ്, എന്നിവ ചേര്ത്ത് നന്നായി വറുത്തു കഴിയുമ്ബോ അതിലേക്ക് കാല്കപ്പ് കപ്പലണ്ടിയും ബാക്കി പകുതി ചേര്ത്ത് നന്നായി ഇളക്കി യോജിപ്പിച്ചതിനുശേഷം അതിലേക്ക് വേകിച്ചു വച്ചിട്ടുള്ള വെളുത്ത അരിയുടെ ചോറ് ചേര്ത്ത് കൊടുക്കുക. അതിലേക്ക് പൊടിച്ചു വച്ചിട്ടുള്ള നമ്മുടെ മസാല കൂട്ട് കൂടി ചേര്ത്ത് നന്നായി യോജിപ്പിക്കുക. ഉപ്പ് ആവശ്യാനുസരണം ചേര്ത്തുകൊടുക്കാം. വളരെ രുചികരവും അതുപോലെതന്നെ ഒത്തിരി ഗുണങ്ങള് അടങ്ങിയിട്ടുള്ള ഒന്നാണ് കപ്പലണ്ടി മസാല റൈസ്. തയ്യാറാക്കിയത്: ആശ രാജനാരായണന്, ബാംഗ്ലൂര്